 Iru ki waa leleyii, ileetura ni Teslim wa tawọn adigunjale fi yinbọn pa a nIbadan : Awọn adigunjale tun da kun ipenija eto aabo ti ipinlẹ Ọyọ n koju lọwọ bayii pẹlu bi wọn ṣe yinbọn pa ọkunrin alafẹ igboro Ibadan kan to n jẹ Teslim Akinpẹlu.Ileetura kan ti wọn n pe ni Town Hotel, laduugbo Iyaganku, nIbadan, lawọn adigunjale ẹlẹni mẹrin ọhun ti fibọn ja awọn eeyan lole owo ati dukia wọn mi-in lọjọ Àbámẹta, Satide, to kọja.Otẹẹli yìí ni Teslim atawọn ọrẹ ẹ ti lọọ ṣe faaji to fi ba iku ojiji pade ni nnkan bíi aago mẹwaa alẹ ọjọ naa.Awọn adigunjale yii ti n fi otẹẹli ọhún silẹ ki Teslim toun naa fẹẹ kuro nileetu náà lati maa pada sile ẹ ni nnkan bíi aago mẹwaa alẹ too pade wọn. Gẹgẹ bALAROYE ṣe gbọ, ọkunrin alafẹ yii ko mọ pe awọn adigunjale náà ṣì wa nitosi. Nibi to ti n ba ẹnikan sọrọ lọwọ lori ẹrọ ibanisọrọ lawọn jagunlabi ti yinbọn fun un.Agbẹnusọ fun ileeṣẹ ọlọpaa ipinlẹ Ọyọ CSP Olugbenga Fadeyi, fidi ẹ mulẹ pe. O ni, Awọn òṣìkà eeyan yii dibọn bíi ẹni to fẹẹ gba yara ninu iteetura naa titi ti wọn fi wọle sí awọn alejo to gba yara nileetura naa lara ni.O ni yara ti wọn n ṣe oku lọjọ sí nileewosan kan nigboro Ibadan ni wọn gbe oloogbe naa lọ ko too di pe wọn sinkú ẹ nilana Musulumi. 